আকাশের ঠিকানায় বল পাঠানোতে আনন্দই আলাদা। এটা দেখেও তৃপ্তি, হাঁকিয়েও সন্তুষ্টি। দর্শকরা যেন অপেক্ষায় থাকেন কখন নামবে বিগ হিটাররা। তাই ছক্কাবাজদের কদর একটু বেশিই। ক্রিস গেইল, ব্রেন্ডন ম্যাককুলাম, শহিদ আফ্রিদি, বিরাট কোহলিরা এ কারণে একটু বেশি জনপ্রিয়। ক্রিকেটের বিবর্তনের ফলে এখন ছক্কার সংখ্যা বাড়ছে। একদিনের আন্তর্জাতিক ক্রিকেটের আত্মপ্রকাশের পর এর গতি বাড়ে। আর টোয়েন্টি-২০ ক্রিকেট যেন বাউন্ডারি আর ওভার বাউন্ডারি মারার খেলা। তার সাথে পাল্লা দিয়ে টেস্ট ক্রিকেটেও বাড়ছে ছক্কাবাজদের সংখ্যা।